આ તમામ પ્રકારના લોકો જાતે ખેતી નહીં કરતા હોવા છતાં, ખુબજ મોટી રકમ કે ઊપજ જમીનની માલીકી ના ભાગ તરીકે પ્રાપ્ત કરતાં, મહેસૂલ વસૂલ કરતાં, ગણોત પણ લેતાં, ઊપરાંત વજે જેવા અન્ય કર પણ લેતાં. કેટલાક લોકો ઇજારા લઇ ચોક્કસ આંકડો સરકારને ભરી આપવાનુ નક્કી કરી આંક્ડેદાર તરીકે મહેસૂલ ઉઘરાવવાના અધિકારો મેળવતા. આ તમામ કિસ્સામાં ખેડુતનુ શોષણ થતું અને મહેસૂલી આવક અનિયમિત રહેતી, હિસાબ ગુંચવાડા ભર્યો થતો. આવી કપરી પરીસ્થિતિમાં મહેસૂલ ઊઘરાવવાની હિસાબી પધ્ધતી વિકસાવવી મુશ્કેલ હ્તી. છતાં સમયાંતરે શાસકોએ વિવિધ પધ્ધ્તીઓથી મહેસૂલ ઉઘરાવ્યું. એંડરસને ૧૯૧૩ માં હિસાબો નું મેન્યુઅલ બનાવ્યું પછી આજસુધી તે મુજબજ મહેસૂલી હિસાબો રાખવાની પધ્ધતી અમલમાં છે.